Public procurement notice: Contract Notice
Published: 2021-03-03
Buyer: Femern Bælt A/S
Country: DK
Contract type: Services
Procedure: Restricted procedure
CPV classification: 22114300 | 22114310 | 30221000 | 48220000 | 48326100
Estimated value: 7000000 DKK
Submission deadline: 2021-03-30
Award criteria: The most economic tender

Technical requirements: Opgaven, som udbuddet omfatter, består overordnet i at levere landinspektørrådgivning til etableringen af den faste forbindelse over Femern Bælt.
Hvis der er mere end 5 ansøgere, vil Femern A/S ved udvælgelsen lægge vægt på de angivne referencer, herunder særligt hvem der har vedlagt de bedste og mest relevante referencer, jf. også udbudsbetingelsernes punkt 5.4. Femern A/S vil ved vurderingen af referencerne tage udgangspunkt i opgaven, således som den er beskrevet i udbudsbekendtgørelsens punkt II.2.4) samt opgavebeskrivelsens (bilag 1) pkt. 3.2 med underpunkter. Femern A/S vil i forlængelse heraf lægge positiv vægt på referencer, der demonstrerer erfaring med leverance af så mange som muligt af de typer af ydelser, der er oplistet i udbudsbekendtgørelsens punkt II.2.4) samt opgavebeskrivelsens (bilag 1) pkt. 3.2. Herudover vil Femern A/S lægge positiv vægt på referencer, der demonstrerer erfaring med et geografisk informationssystem (GIS), der går ud over Danmarks grænser.
Anlægget af den faste forbindelse over Femern Bælt modtager EU-støtte fra TEN-T programmet under projektkode 2014-EU-TM-0221-W.
Femern A/S udbyder rammeaftalen som en samlet rammeaftale. Dette vurderes i højere grad at sikre Femern A/S stordriftsfordele, mindske omkostninger til administration og forvaltning af kontrakter samt skabe en større ensartethed i løsningen af relaterede opgaver under kontrakten. En opdeling i delkontrakter vurderes ikke at kunne være med til at skabe et større konkurrencefelt.
Ansøger skal benytte og vedlægge det fælles europæiske udbudsdokument (ESPD) som foreløbigt bevis for, at ansøger opfylder de nedenfor anførte minimumskrav til egnethed, jf. udbudslovens § 148, stk. 1, nr. 1 og 2. Information omkring soliditetsgrad og årsomsætning skal angives i ESPD’ens del IV, B.
Ved en sammenslutning af virksomheder (f.eks. et konsortium) skal oplysningerne angives for hver af de deltagende og/eller støttende virksomheder.
Såfremt ansøger/tilbudsgiver baserer sig på andre virksomheders økonomiske kapacitet, skal dokumentationen fremsendes for hver enhed.
- At ansøger/tilbudsgiver for hvert af de seneste 3 regnskabsår har en årsomsætning på mindst 14 mio. DKK og soliditetsgrad på mindst 15 %.
Ansøger skal benytte og vedlægge det fælles europæiske udbudsdokument som bevis for, at ansøger opfylder de nedenfor anførte minimumskrav til egnethed, jf. udbudslovens § 148, stk. 1, nr. 1 og 2. Informationen omkring referencer skal anføres i ESPD’ens del IV, C og er den endelige dokumentation. Ingen yderligere dokumentation for teknisk og faglig formåen kræves inden tildeling af rammeaftalen.
ESPD’en udfyldes med en referenceliste med tilsvarende opgaver som ansøger har løst inden for de seneste 3 år. Oversigten for hver leverance bør indeholde en kort beskrivelse af ansøgerens egne ydelser under den udførte leverance, størrelsen af leverancen (rådgivningssummer), udførelsesperiode (dato) samt navn og om muligt kontaktdata på kunden (modtager).
Der bør maksimalt angives 5 referencer. Såfremt ansøgningen indeholder mere end 5 referencer, vil alene de første referencer blive taget i betragtning. Se nærmere herom i udbudsbetingelsernes punkt 5.2.2.B.
- Mindst en reference, der dækker rådgivning for et projekt, hvor ansøger har haft en omsætning på landinspektørydelser, der overstiger i alt 1 mio. DKK ekskl. moms på projektet.
- Mindst en reference, der dokumenterer erfaring med opdatering af et geografisk informationssystem (GIS).
Leverandørens ydelser skal leveres i overensstemmelse med rammeaftalen, herunder rammeaftalens CSR-klausul.


Award value: 7000000